Rugbyliga amptelik aan | Netwerk24
Rugbyliga amptelik aan
Met die amptelike afskop van die langverwagte rugbyliga het die Superliga B-spanne Paarl en Young Peoples RFK mekaar die afgelope Saterdag gepak. Jacobus du Plessis van die Paarl-rugbyklub se tweede span breek hier weg van ’n Young Peoples-speler.Foto: Ernest Kilowan
Paarl-rugbyklub se tweede span, onder die leiding van Jacobus du Plessis, het Saterdag sy W.P. Superliga B-veldtog op ’n wennoot afgeskop.
Bradley Sias het vir Paarl uitgeblink en het met sy naam op die drieëlys en ook as speler van die wedstryd uit die stryd getree.
Die spoedvraat John de Wee en Paarl se skrumskakel, Henry Hall, het ook agter die doellyn gekuier en Marshall Goliath het twee van die drieë verdoel.
Brendon Pekeur het sy stempel vir Young Peoples op die wedstryd afgedruk en twee drieë gedruk.
Fagan Matthews het een drie verdoel.
Paarl het hierdie naelbytstryd, wat eers met die blaas van die eindfluitjie beslis is, 19-17 gewen.
Paarl reis die komende Saterdag na Kraai­fontein om die tuisspan daar te pak.
Paarl-driedrukkers: John de Wee (1), Henry Hall (1), Bradley Sias (1). Doelskoppe: Marshall Goliath (2). Young Peoples: Brandon Pekeur (2), Ashley Koopman (1).
Doelskoppe: Fagan Matthews (1).
Paarl vs. Young Peoples 12-16
Riverstones vs. Young Standards 17-20
Simondium vs. Lower Paarl 13-16
Young Gardens vs. Albions 17-14
Rangers vs. Perel United 38-0
Allandale vs. Violets 40-0
. Paarl vs. Kraaifontein (weg)
. Young Peoples o. 20 vs. Hands & Hearts o. 20 (Daljosafat A)
. Young Peoples vs. Hands and Hearts (Daljosafat A)
. Albions vs. Paarl United (Daljosafat D)
. Young Standards vs. Paarl Rangers (Daljosafat C)
. Violets vs. Young Gardens (Daljosafat B)
. Simondium vs. Riverstones (Simondium)